ข้อใดกล่าวถึงแนวทางที่พระราชบัญญัติประกันสังคม (ฉบับที่ 4) พ.ศ. 2558 กำหนดไว้ เพื่อรักษาสิทธิการเป็นผู้ประกันตนมาตรา 39 ให้คงอยู่ตลอดไป ได้ถูกต้อง
ก. มีกฎหมายที่กำหนดให้สำนักงานประกันสังคม มีหนังสือเตือนหรือสอบถามเหตุผลความจำเป็น ในกรณีที่ผู้ประกันตนขาดส่งเงินสมทบในเดือนใดเดือนหนึ่ง
ข. กรณีผู้ประกันตนตามมาตรา 39 มีเหตุแห่งความจำเป็น อาจนำส่งเงินสมทบภายในวันที่ 15 ของเดือนถัดไป
ค. ผู้ประกันตนที่ขาดส่งเงินสมทบและเจ้าหน้าที่มีคำสั่งให้สิ้นสภาพการเป็นผู้ประกันตนตามมาตรา 39 มีสิทธิอุทธรณ์คำสั่งต่อคณะกรรมการอุทธรณ์และฟ้องคดีต่อศาลแรงงาน โดยยื่นอุทธรณ์คำสั่งต่อเจ้าหน้าที่ภายใน 15 วันนับแต่วันที่ได้รับแจ้งคำสั่ง
ง. ต้องไม่ลืมนำส่งเงินสมทบเข้ากองทุนประกันสังคม
คำตอบคือ ง.  เพราะว่า ผู้ประกันตนตามมาตรา 39 ต้องไม่ลืมนำส่งเงินสมทบเข้ากองทุนประกันสังคม 

โดยมี 5 เรื่องสำคัญที่ต้องทำเพื่อรักษาสิทธิให้คงอยู่ของผู้ประกันตนตามมาตรา 39 มีดังนี้

1.กฎหมายประกันสังคมกำหนดการสิ้นสุดความเป็นผู้ประกันตนตามมาตรา 39 กรณีผู้ประกันตนขาดส่งเงินสมทบไว้ 2 ประการ คือ

(1) ตามมาตรา 41 (4) คือ ขาดส่งเงินสมทบ 3 เดือน ติดต่อกันซึ่งจะทำให้ความเป็นผู้ประกันตนสิ้นสุดลงในเดือนแรกที่ไม่ส่งเงินสมทบ

(2) ตามมาตรา 41 (5) คือ ส่งเงินสมทบไม่ครบ 9 เดือนภายในระยะเวลา 12 เดือน ซึ่งความเป็นผู้ประกันตนจะสิ้นสุดลงในเดือนที่ส่งเงินสมทบไม่ครบ 9 เดือน

2. ต้องไม่ลืมนำส่งเงินสมทบเข้ากองทุนประกันสังคม เพราะการลืมนำส่งเงินสมทบในงวดเดือนใดจะถือว่าผู้ประกันตนขาดส่งเงินสมทบ (ค้างชำระ) ในงวดเดือนนั้นและหากผู้ประกันตนประสงค์จะรักษาสิทธิการเป็นผู้ประกันตน ต้องจ่ายเงินสมทบในงวดที่ขาดส่งหรือค้างชำระและรับผิดในการจ่ายเงินเพิ่มในอัตราร้อยละ 2 ของเงินสมทบที่ค้างชำระ หรือหากไม่ส่งเงินสมทบเลยจะต้องสิ้นสุดความเป็นผู้ประกันตนตามมาตรา 39 ตามมาตรา 41 (4) หรือ (5) แล้วแต่กรณี

3.ไม่มีกฎหมายหรือระเบียบใดที่กำหนดให้สำนักงานประกันสังคมมีหนังสือเตือนหรือสอบถามเหตุผลความจำเป็นในกรณีที่ผู้ประกันตนขาดส่งเงินสมทบในเดือนใดเดือนหนึ่ง

4.กรณีผู้ประกันตนตามมาตรา 39 มี “เหตุแห่งความจำเป็น” ไม่อาจนำส่งเงินสมทบได้ทันภายในวันที่ 15 ของเดือนถัดไป ผู้ประกันตนสามารถยื่นคำขอขยายเวลาการส่งเงินสมทบออกไปได้เพื่อไม่ให้ถูกตัดสิทธิการเป็นผู้ประกันตน

5.การที่ผู้ประกันตนขาดส่งเงินสมทบและเจ้าหน้าที่มีคำสั่งให้สิ้นสภาพการเป็นผู้ประกันตนตามมาตรา 39 บุคคลดังกล่าวมีสิทธิอุทธรณ์คำสั่งต่อคณะกรรมการอุทธรณ์และฟ้องคดีต่อศาลแรงงาน โดยยื่นอุทธรณ์คำสั่งต่อเจ้าหน้าที่ภายใน 30 วันนับแต่วันที่ได้รับแจ้งคำสั่ง เพื่อให้คณะกรรมการอุทธรณ์ได้พิจารณาทบทวนคำสั่งของเจ้าหน้าที่ชั้นต้น หากไม่พอใจผลคำวินิจฉัยก็มีสิทธิฟ้องคดีต่อศาลแรงงานได้ภายใน 30 วันนับแต่วันที่ได้รับแจ้งคำวินิจฉัย และหากไม่เห็นด้วยก็สามารถอุทธรณ์คำพิพากษาหรือคำสั่งของศาลแรงงานเฉพาะในปัญหาข้อกฎหมายไปยังศาลอุทธรณ์คดีชำนัญพิเศษภายใน 15 วันนับแต่วันที่ได้อ่านคำพิพากษาหรือคำสั่งนั้นและยื่นฎีกาต่อศาลฎีกาแผนกคดีแรงงานภายในกำหนด 1 เดือน นับแต่วันที่ได้อ่านคำพิพากษาหรือคำสั่งของศาล แต่หากผู้ประกันตนไม่ฟ้องคดีต่อศาลแรงงานภายในกำหนด จะถือว่าคำวินิจฉัยของคณะกรรมการอุทธรณ์เป็นที่สุด
74.กฎหมายประกันสังคม